Danaw Apo
Ti Danaw Apo ket ti maysa nga abut ti bulkan a danaw iti Baranggay Guinoyoran iti siudad ti Valencia idiay probinsia ti Bukidnon, Filipinas. Daytoy ket mabirukan iti katurodan a lugar iti agarup a 640 a metro (2,100 ft) iti kangato, iti agarup a 11 a kilometro (6.8 mi) laud-abagatan a laud ti poblasion ti siudad (tengnga ti ili). Ti Danaw Apo ket nagungunaan idi a kas ti kadalusan nga uneg ti daga a bagi ti danum iti Rehion ti Amianan a Mindanao (Rehion X) kadagiti naladaw a tawen ti 1990. Ti berde a bagi ti danum ket addaan iti nakarkulo a kalawa iti 24 nga ektaria (59 acre) nga addaan kadagiti kaadalem nga umabot aginggana iti 26 m (85 ft).[1]
Etimolohia[urnosen | urnosen ti taudan]
Ti nagan ti danaw ket nagtaud manipud iti bisaya a termino iti apo, a ti kayatna sawen ket laklakay wenno apong. Segun ti leyenda, adda kano idi maysa a lakay nga agnanaed iti banbantay a nangdangran iti apona a babai man ken dinusa babaen dagiti diosen ti bantay para iti di nadayaw a tignayna babaen ti panaglayus ti lugar a nnagbukel iti Danaw Apo.[3]
Heolohia[urnosen | urnosen ti taudan]
Ti danaw ket maysa nga abut ti bulkan a danaw, ti maysa a labneng a nabukel iti maysa a duog a bulkaniko a balisongsong a kanungpalan a napunno iti danum. Daytoy ket kamali a naireporta a kas maysa nga agtimbukel a rengngat a danaw, gapu ta daytoy a lugar ket saan a sona ti rengngat ngem ti maysa a bulkaniko a lugar a maipakita babaen ti kaadda dagiti asideg a bulkaniko a pantok a kas ti Pantok Musuan (7 kilometro wenno 4.3 milia iti daya), Bantay Kalatungan (20 kilometro wenno 12 milia iti amianan a laud), Bantay Dagumbaan (10 kilometro wenno 6.2 milia iti abagatan a laud), Bantay Kidongin (25 kilometro wenno 16 milia iti abagatan a laud), ken ti bulkaniko a talon iti daya ti Pangantucan, Bukidnon (7 kilometro wenno 4.3 milia iti laud). Ti sabali pay a bulkaniko a balisongsong ket mabirukan iti 2 km (1.2 mi) abagatan-laud ti Danaw Apo.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ a b c d "Places of interest". Official Website of the Province of Bukidnon. Oktubre 18, 2008. Naiyarkibo manipud iti kasisigud idi Oktubre 12, 2011. Naala idi Oktubre 18, 2008.
- ^ a b "List of Lakes – Philippines". Naala idi Oktubre 16, 2008.
- ^ "Valencia City Tourism". Siudad ti Valencia, Bukidnon. Naala idi Oktubre 18, 2008.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn